Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 12/1998. (III. 25.) MKM rendelethez
Paragraph Index: 372

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok, szigorlatok — letételéből, szakmai gyakorlat elvégzéséből, szakdolgozat elkészítéséből, valamint záróvizsgából tevődik össze. Az ellenőrzés formái: aláírás, gyakorlati jegy, kollokvium, szigorlat, záróvizsga. 6.1. Kötelező szigorlatok: — közgazdasági és vezetési ismeretek (befektetés, alapkezelés, számvitel, stratégiai tervezési és vezetési ismeretek), jog, — társadalomtudományi ismeretek (pszichológia, szociológia és alkalmazott magatartástudomány, kibővítve kommunikációs ismeretekkel), — biztosításmatematika. 6.2. Szakdolgozat A szakdolgozat konzulens irányításával terepmunkán alapuló, a szigorlatok témakörébe eső feladat megoldása, majd tanulmány készítése. A hallgatónak igazolnia kell, hogy képes nemzetközi kitekintésre, az elsajátított elméleti és gyakorlati ismeretanyag alkalmazására, önálló igazgatási munka elvégzésére. 6.3. Záróvizsga 6.3.1. A záróvizsgára bocsátás feltételei: — a tantervben előírt vizsgák letétele, — a konzultációkon, valamint a gyakorlatokon való részvétel, — a tantervben előírt írásbeli dolgozatok benyújtása, — a bíráló által elfogadott szakdolgozat. 6.3.2. A záróvizsga részei: — a szakdolgozat megvédése, — komplex szóbeli vizsga, ahol a hallgató számot ad arról, hogy a szakma által megkívánt ismereteket birtokolja, s képes azokat összefüggéseiben kezelni és alkalmazni. 6.3.1. A záróvizsga eredménye A szakdolgozat és védése alapján kapott érdemjegy és a komplex szóbeli záróvizsgán nyújtott teljesítmény érdemjegye alapján számított egyszerű számítani átlag, egész számra kerekítve. A művelődési és közoktatási miniszter 13/1998. (III. 25.) MKM rendelete a szupervizor szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes